cyanic-selkie/wikianc huggingface dataset:
পরৈকোড়া ইউনিয়ন
প্রশাসনিক কাঠামো
পরৈকোড়া ইউনিয়ন আনোয়ারা উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম আনোয়ারা থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী পরৈকোড়া ইউনিয়নের সাক্ষরতার হার ৬৫.৫%। এ ইউনিয়নে ২টি মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।
যোগাযোগ ব্যবস্থা
পরৈকোড়া ইউনিয়নে যোগাযোগের প্রধান ২টি সড়ক আনোয়ারা-পটিয়া সড়ক ও ছত্তারহাট-শান্তিরহাট সড়ক। প্রধান যোগাযোগ মাধ্যম সিএনজি চালিত অটোরিক্সা।তবে দীর্ঘদিন পরে তালসরা মুরালী ঘাট বাসস্টেশন চালু হওয়ায় বাসে করে সরাসরি আনোয়ারা হয়ে চট্টগ্রাম শহরের সাথে যোগাযোগ গড়ে উঠেছে।
যেটা পরৈকোড়া ইউনিয়নের যোগাযোগ ব্যবস্থা আরও উন্নত করেছে।
ধর্মীয় উপাসনালয়
পরৈকোড়া ইউনিয়নে ৪২টি মসজিদ, ৩৩টি মন্দির ও ৫টি বিহার রয়েছে।
খাল ও নদী
পরৈকোড়া ইউনিয়নের উপর দিয়ে প্রবাহিত হচ্ছে কর্ণফুলী নদী থেকে প্রবাহিত মুরালি খাল ও শাখা-প্রশাখা খালসমূহ। যার মধ্যে সর্বশেষ মিলিত হয়েছে সাঙ্গু নদীর সাথে।
ইউনিভার্সিটি অফ সাউথ ক্যারোলাইনা
ইতিহাস
ইউনিভার্সিটি অফ সাউথ ক্যারোলাইনা প্রতিষ্ঠিত হয় ১৮০১ সালের ১৯শে ডিসেম্বর, সাউথ ক্যারোলাইনা কলেজ হিসেবে। এর উদ্যোক্তা ছিলেন তদানীন্তন গভর্নর জন ড্রেটন। ১৮০৫ সালের ১০ জানুয়ারি ৯ জন ছাত্র নিয়ে কলেজটি যাত্রা শুরু করে। এ কলেজের প্রথম আচার্য (প্রেসিডেন্ট) ছিলেন ব্যাপটিস্ট প্রচারক এবং ধর্মতাত্ত্বিক রেভারেন্ড জোনাথন ম্যাক্সি। ইতিপূর্বে তিনি ব্রাউন বিশ্ববিদ্যালয়-এর দ্বিতীয় এবং ইউনিয়ন কলেজের তৃতীয় আচার্য হিসেবে দায়িত্ব পালন করেছিলেন। আমেরিকান গৃহযুদ্ধের সূচনালগ্নে সাউথ ক্যারোলাইনা কলেজের স্নাতকেরা ইউনিয়ন থেকে বিচ্ছিন্ন হয়ে যাওয়ার ব্যাপারে অগ্রণী ভূমিকা পালন করেন, যার কারণে প্রতিষ্ঠানটি সমগ্র দক্ষিণের প্রতীক হয়ে ওঠে।
গৃহযুদ্ধ এবং পুনর্গঠন (১৮৬১-১৮৯১)
১৮৬২ সালের ২৫শে জুন রাজ্য সরকারের অণুমতিক্রমে কনফেডারেট সরকার কলেজ ভবনগুলো অধিগ্রহণ করে এবং হাসপাতাল হিসেবে ব্যবহার শুরু করে। কলেজের ছাত্রেরা সেনাবাহিনীতে যোগদান করলে কলেজটি ছাত্র-স্বল্পতার সম্মুখীন হয়। কলেজ কর্তৃপক্ষ  ১৮৬৩ সালের ২ ডিসেম্বর আনুষ্ঠানিকভাবে কলেজটি বন্ধ ঘোষণা করেন। ১৮৬৫ সালের ফেব্রুয়ারি মাসে ইউনিয়ন সেনাবাহিনী কলাম্বিয়া এসে পৌঁছায় এবং ২৪শে মে কলেজটি অধিগ্রহণ করে। অনিশ্চিত ভবিষ্যত সত্ত্বেও ১৯শে জুন ইউনিয়ন বাহিনীর জেনারেল জন পোর্টার হ্যাচ কলেজটি যথাশীঘ্র পুনরায় চালু করার আহবান জানিয়ে এর প্রাক্তন অধ্যাপকদের চিঠি দেন। ৩০শে জুন সাউথ ক্যারোলাইনার ভারপ্রাপ্ত গভর্নর হয়ে আসেন বেঞ্জামিন ফ্র্যাঙ্কলিন পেরি, যিনি কলেজ কর্তৃপক্ষকে পুনর্বহাল করেন। সাউথ ক্যারোলাইনার দারিদ্র্যমোচনের জন্য তিনি বিশ্ববিদ্যালয় শিক্ষার প্রয়োজনীয়তা বোধ করেন এবং রাজ্যসভার প্রতিনিধিদের সাথে এ ব্যাপারে যোগাযোগ করেন। ১৮৬৫ সালের ১৯শে ডিসেম্বর রাজ্যের সাধারণ সভায় ইউনিভার্সিটি অফ সাউথ ক্যারোলাইনা প্রতিষ্ঠার জন্যে বিল পাশ হয়।
র‍্যাডিকেল রিপাবলিকানদের সংস্কারবাদী কার্যকলাপের বিরুদ্ধে যুক্তরাষ্ট্রের দক্ষিণে চরমপন্থী সাদা-আধিপত্যবাদী কিছু গোষ্ঠী (ডেমোক্র্যাট পার্টির অতি-রক্ষণশীল অংশ) মাথাচাড়া দিয়ে ওঠে। এরা সমষ্টিগতভাবে রিডিমার বা পরিত্রাতা নামে পরিচিত ছিল। পুনর্গঠন-পরবর্তী ইউনিভার্সিটি অফ সাউথ ক্যারোলাইনা (যার ৯০% ছাত্রই ছিল কালো) তাদের রোষের শিকার হয়। ১৮৭৬ সালের নির্বাচনে ডেমোক্র্যাট পার্টি বিজয়ী হলে রিডিমারদের উদ্যোগে ১৮৭৭ সালের ৭ই জুন বিশ্ববিদ্যালয়টি বন্ধ করে দেওয়া হয়। পরের বছর মার্চ মাসে বিশ্ববিদ্যালয়টিকে পুন্রায় চালু করার উদ্যোগ গৃহীত হয়। তবে এবার সাদা এবং কালো শিক্ষার্থীদের জন্য দুইটি পৃথক কলেজ সৃষ্টির প্রস্তাব উত্থাপিত হয়। ফলশ্রুতিতে ইউনিভার্সিটি অফ সাউথ ক্যারোলাইনা সাদা ছাত্রদের জন্য সাউথ ক্যারোলাইনা কৃষি ও কারিগরি কলেজ (South Carolina College of Agriculture and Mechanical Arts) হিসেবে আত্মপ্রকাশ করে। অপরদিকে কালো শিক্ষার্থীদের জন্য কলাম্বিয়া থেকে দূরে অরেঞ্জবার্গে ক্ল্যাফলিন কলেজ নামক একটি পৃথক শিক্ষাপ্রতিষ্ঠান তৈরি করা হয়।
কলেজ থেকে বিশ্ববিদ্যালয় (১৮৯১ - ১৯৪৪)
এলাকার কৃষিজীবী জনগণের চাপের মুখে বিশ্ববিদ্যালয়টিকে কৃষিবিদ্যা কলেজে রূপান্তরিত করা হলেও তা প্রত্যাশিত সাফল্যের মুখ দেখেনি। ১৮৭৭ সালে পুনরায় কলেজটিকে বিশ্ববিদ্যালয়ের মর্যাদায় উন্নীত করা হয়, যদিও ছাত্র-স্বল্পতার কারণে কয়েক বছরের মধ্যেই, ১৮৯১ সালে, আবারও তাকে কলেজের স্তরে নামিয়ে আনা হয়। তৎকালীন গভর্নর বেন টিলম্যানের অসহযোগিতা পরিস্থিতির আরো অবনতি ঘটায়। সকল বিপর্যয় সত্ত্বেও ১৮৯৩ সালে কলেজে নারী শিক্ষার্থীদের ভর্তির জন্য বিল পাশ হয়। ১৮৯৪ সালে কলেজের পাঠক্রমে ইঞ্জিনিয়ারিং বা প্রকৌশল বিভাগ যুক্ত হয়।
পূর্ণাংগ সরকারি বিশ্ববিদ্যালয় (১৯৪৪ - বর্তমান)
১৯৫৭ সালে ফ্লোরেন্সে বিশ্ববিদ্যালয়ের প্রথম পরিবর্ধিত ক্যাম্পাস প্রতিষ্ঠিত হয়। ১৯৫৯ সালে বোফোর্ট, ল্যাংকাস্টার ও কনওয়েতে এবং ১৯৬১ সালে  আইক্যানে বিশ্ববিদ্যালয়ের আরো ৫টি পরিবর্ধিত ক্যাম্পাস গড়ে ওঠে।
ষাটের দশকের শুরু থেকে বিশ্ববিদ্যালয়ের ভর্তি প্রক্রিয়া থেকে বর্ণবৈষম্য দূর করার দাবি উঠতে থাকে। দক্ষিণের আরো ৩ টি বিশ্ববিদ্যালয়ের (ক্লেমসন, আলাবামা ও মিসিসিপি) পদাংক অণুসরণ করে ইউনিভার্সিটি অফ সাউথ ক্যারোলাইনা ১৯৬৩ সালের ১১ই সেপ্টেম্বর তিনজন কালো ছাত্রকে ভর্তি করে। ক্রমশ আরো ছাত্র যোগ হয় ও দীর্ঘকাল ধরে চলে আসা বর্ণবৈষম্যের অবসান ঘটে।
সত্তরের দশকে আয়ালেন্ডেল, স্পার্টানবার্গ, ইউনিয়ন ও ওয়াল্টারবোরো'তে ইউএসসি'র পরিবর্ধিত ক্যাম্পাস গড়ে ওঠে। এ ছাড়াও ১৯৭৩ সালে বিশ্ববিদ্যালয়টি ক্লেমসন বিশ্ববিদ্যালয়ের সামটার ক্যাম্পাসটি অধিগ্রহণ করে। ১৯৭৭ সালে জেমস হোল্ডারম্যান বিশ্ববিদ্যালয়ের আচার্য হিসেবে দায়িত্ব নেন। তার 'ক্যারোলাইনা প্ল্যান' ১ এবং ২ পর্যাপ্ত অর্থায়ন নিশ্চিত করার পাশাপাশি বিশ্বনিদ্যালয়টিকে একটি পূর্ণাংগ, আন্তর্জাতিক গবেষণা বিশ্ববিদ্যালয়ের মর্যাদায় উন্নীত করতে সক্ষম হয়।  এ সময় আন্তর্জাতিক নেতা ও পন্ডিতদের পদচারণায় বিশ্ববিদ্যালয় মুখর হয়ে ওঠে । তবে হোল্ডারম্যান-এর বিদায় প্রীতিকর হয়নি। সাংবাদিকতার ছাত্র পল পারকিন্স বিদেশাগত খন্ডকালীন অধ্যাপক জেহান সাদাতের (মিশরের প্রেসিডেন্ট আনোয়ার সাদাতের স্ত্রী) পারিশ্রমিক জানতে চাইলে হোল্ডারম্যান অপারগতা প্রকাশ করেন। এর জের ধরে সাংবাদিকদের তদন্তে ব্যাপক আর্থিক অনিয়মের সংবাদ বেরিয়ে এলে, ১৯৯০ সালে, হোল্ডারম্যান পদত্যাগ করেন ।
পরবর্তী দুই দশকে ইউনিভার্সিটি অফ সাউথ ক্যারোলাইনা শিক্ষা ও গবেষণায় ব্যাপক সাফল্য অর্জন করে এবং বর্তমান অবস্থায় এসে পৌঁছয়।
ক্যাম্পাস
ইউনিভার্সিটি অফ সাউথ ক্যারোলাইনা ক্যাম্পাস সুদৃশ ও ঐতিহাসিকভাবে গুরুত্বপূর্ণ নানান স্থাপনায় সজ্জিত। ক্যাম্পাসের আদি অবস্থান, যা হর্সশু নামে পরিচিত, যুক্তরাষ্ট্রের জাতীয় ঐতিহাসিক গুরুত্বপূর্ণ স্থানগুলোর তালিকা National Register of Historic Places-এ জায়গা করে নিয়েছে। ক্যাম্পাসের আরো এগারোটি ভবন গৃহযুদ্ধের সময় থেকে আজ পর্যন্ত টিকে আছে। বর্তমান ক্যাম্পাসের উল্লেখযোগ্য স্থাপনাগুলোর মধ্যে রয়েছে লংস্ট্রিট থিয়েটার, থমাস কুপার লাইব্রেরি, রাসেল হাউজ, ক্যারোলাইনা কলিজিয়াম (মিলনায়তন), স্ট্রম থার্মন্ড ওয়েলনেস এন্ড ফিটনেস সেন্টার (ব্যায়ামাগার), কোগার সেন্টার ফর আর্টস, গ্রীকপল্লী, কলোনিয়াল লাইফ এরেনা, ম্যাককিসিক জাদুঘর, ২৪টি আবাসিক হল, এবং অসংখ্য একাডেমিক ভবন ও গবেষণাগার। ক্যাম্পাস থেকে এক মেইল দূরত্বে রয়েছে বিশ্ববিদ্যালয়ের প্রধান মাঠ, উইলিয়ামস-ব্রাইস স্টেডিয়াম, যা ভক্তদের কাছে ককপিট নামে পরিচিত। এ ছাড়াও খেলোয়াড়দের জন্য রয়েছে আবাসিক সুবিধা, আরো বেশ কয়েকটি মাঠ ও ব্যায়ামাগার। শিক্ষার্থীদের স্বাস্থ্য-সমস্যা লাঘবের জন্য রয়েছে একটি আধুনিক চিকিৎসাকেন্দ্র, থমসন হেলথ সেন্টার।
ক্যাম্পাসের অভ্যন্তরে যাতায়াতের সুবিধার্থে বিশ্ববিদ্যালয়ের নিজস্ব বাস সার্ভিস রয়েছে যা ৭টি রুটে যাত্রী আনা-নেওয়া করে। এ ছাড়াও সান্ধ্যকালীন শাটলেরও ব্যবস্থা রয়েছে।
গবেষণা
'কার্নেগি ফাউন্ডেশন ফর দ্য এডভান্সমেন্ট অফ টিচিং' যুক্তরাষ্ট্রের যে ৬২ টি সরকারি ও ৩২টি বেসরকারি বিশ্ববিদ্যালয়কে 'অত্যন্ত গবেষণা-প্রবণ' (Research institution with very high reserach activity) বলে  চিহ্ণিত করেছে ইউনিভার্সিটি অফ সাউথ ক্যারোলাইনা তার একটি। ২০১৩ অর্থবছরে এ বিশ্ববিদ্যালয় ২২০ মিলিয়ন ইউএস ডলারের গবেষণা অণুদান লাভ করে ।
ইউনিভার্সিটি অফ সাউথ ক্যারোলাইনার গবেষণা কার্যক্রমকে মোটা দাগে চারটি অংশে ভাগ করা যায়—স্বাস্থ্যবিজ্ঞান (Health sciences), উন্নত বস্তুবিদ্যা (Advanced materials), শক্তি(Energy), এবং পরিবেশ ও সংরক্ষণ (Environment and Sustainability). গবেষণায় পারস্পরিক সহযোগিতা বৃদ্ধির লক্ষ্যে এখানে ১২৫ টি গবেষণা ইন্সটিটিউট গড়ে তোলা হয়েছে। এ বিশ্ববিদ্যালয়ের গবেষণা কার্যক্রম একাধারে আঞ্চলিক ও জাতীয় উন্নয়ন এবং প্রযুক্তির বাণিজ্যিকীকরণে উল্লেখযোগ্য ভূমিকা রেখে আসছে।
শিক্ষার্থী-বৃত্তান্ত
সাউথ ক্যারোলাইনা অংগরাজ্যের ৪৬ টি কাউন্টি থেকে প্রতি বছর প্রায় ৩০,০০০ শিক্ষার্থী ইউনিভার্সিটি অফ সাউথ ক্যারোলাইনায় ভর্তি হয়। এ ছাড়াও যুক্ত্রাষ্ট্রের ৫০ টি অংগরাজ্য এবং বিশ্বের ১০০ টিরও বেশি দেশ থেকে শিক্ষার্থী এখানে পড়তে আসে। বিশ্ববিদ্যালয়ের ২০১৩ সালের ফল সেমিস্টার নাগাদ শিক্ষার্থী পরিসংখ্যান নিম্নরূপ --
খেলাধুলা
ইউনিভার্সিটি অফ সাউথ ক্যারোলাইনা ক্লাব, অন্তঃ ও আন্তঃ বিশ্ববিদ্যালয় খেলার পৃষ্ঠপোষকতা করে। দক্ষিণ-পূর্বাঞ্চলীয় আন্তঃ-বিশ্ববিদ্যালয় প্রতিযোগে (Southeast Conference, SEC) অংশগ্রহণের জন্য বিশ্ববিদ্যালয়ের ১৯ টি দল রয়েছে। এ দলগুলো বেসবল, বাস্কেটবল, ফুটবল, টেনিস, গল্‌ফ, সাঁতার ও  ঘোড়দৌড়সহ নানা ধরনের খেলায় অংশ নিয়ে থাকে।  এ দলগুলোকে সাউথ ক্যারোলাইনা গেমককস (Gamecocks) বা 'লড়াকু মোরগ' বলে ডাকা হয়। এ নামটি আমেরিকান বিপ্লবের সাউথ ক্যারোলাইনা অঞ্চলের কুশলী যোদ্ধা থমাস সামটারের স্মৃতিবহন করে, প্রতিপক্ষ বৃটিশদের কাছে যার ডাকণাম ছিল গেমকক। গেমককস এ যাবতকালের মধ্যে (২০১৪) আটটি দলগত জাতীয় চ্যাম্পিয়নশিপ ও ব্যক্তি পর্যায়ে অসংখ্য সাফল্য অর্জন করেছে। জাতীয় চ্যাম্পিয়নশিপগুলোর মধ্যে ২০১০ ও ২০১১-এর বেসবল চ্যাম্পিয়নশিপ সবচেয়ে উল্লেখযোগ্য ।
এ ছাড়াও ইউনিভার্সিটি অফ সাউথ ক্যারোলাইনার খেলোয়াড়েরা অলিম্পিকসহ বিভিন্ন আন্তর্জাতিক প্রতিযোগিতায় অংশগ্রহণ করে কৃতিত্বের স্বাক্ষর রেখেছেন। এদের মধ্যে উল্লেখযোগ্য --
মুম্বই সেন্ট্রাল স্টেশন
মুম্বই সেন্ট্রাল (পূর্বে বোম্বাই সেণ্ট্রাল) মুম্বাইতে অবস্থিত স্টেশনগুলির বৃহত্তম উল্লেখযোগ্য একটি স্টেশন। এই স্টেশনটি ভারতীয় রেলের, পশ্চিম রেল কর্তৃক পরিচালিত। এই স্টেশনের পূর্বদিক আন্তঃনগর/দূরপাল্লা ট্রেনের জন্য ব্যবহৃত এবং অপরদিকে যা উপনগরীয় রেলের, পশ্চিম লাইনে স্থানীয় (local) ট্রেন চালনা করা হয়। স্টেশনটির নকশা তৈরি করেন ক্লদ ব্যটলে নামক এক ব্রিটিশ স্থাপত্যবিদ।
খালিদ হাসান
খালিদ হাসান (خالد حسن; জন্ম: ১৪ জুলাই, ১৯৩৭ - মৃত্যু: ৩ ডিসেম্বর, ২০১৩) তৎকালীন ব্রিটিশ ভারতের পেশাওয়ার এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি লেগ ব্রেক বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
খেলোয়াড়ী জীবন
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন খালিদ হাসান। ১ জুলাই, ১৯৫৪ তারিখে নটিংহামের ট্রেন্ট ব্রিজে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৫৪ সালে পাকিস্তান গমন করেন। দলটিতে ওয়াজির মোহাম্মদ, খালিদ হাসান, শুজাউদ্দীন, শাকুর আহমেদ, জুলফিকার আহমেদ, খালিদ ওয়াজির, ওয়াকার হাসান, ইকরাম ইলাহি, মোহাম্মদ আসলাম, মাহমুদ হোসাইন, আলিমুদ্দীন, হানিফ মোহাম্মদ, এমইজেড গাজালী, ফজল মাহমুদ, আব্দুল কারদার, ইমতিয়াজ আহমেদ ও মাকসুদ আহমেদ ছিলেন।
মাত্র ১৬ বছর ৩৫২ দিন বয়সে টেস্ট ক্রিকেটে অভিষেক ঘটে। এরফলে ঐ সময়ের সর্বকনিষ্ঠ টেস্ট ক্রিকেট অভিষেকধারীর মর্যাদা পান ও একমাত্র টেস্টে অংশগ্রহণকারীদের মধ্যে তিনি সর্বকনিষ্ঠ। অংশগ্রহণকৃত ১৭টি প্রথম-শ্রেণীর ক্রিকেট খেলার মধ্যে ১৪টি খেলাই ইংল্যান্ড সফরে খেলেছিলেন।
৩ ডিসেম্বর, ২০১৩ তারিখে ৭৬ বছর বয়সে পাঞ্জাবের লাহোর এলাকায় খালিদ হাসানের দেহাবসান ঘটে।
লেওনার্দো স্পিনাৎসলা
লেওনার্দো স্পিনাৎসলা (Leonardo Spinazzola, ; জন্ম: ২৫ মার্চ ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব রোমা এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১১ সালে, স্পিনাৎসলা ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইতালির বয়সভিত্তিক দলের হয়ে খেলার পর, তিনি ২০১৭ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন, যেখানে তিনি রোবের্তো মানচিনির অধীনে শিরোপা জয়লাভ করেছেন।
ব্যক্তিগতভাবে, স্পিনাৎসলা বেশ কিছু পুরস্কার জয়লাভ করেছেন, যার মধ্যে ২০১২ সালে তোর্নেও দি ভারেজ্জিও সেরা খেলোয়াড়ের পুরস্কার জয় অন্যতম। দলগতভাবে, স্পিনাৎসলা এপর্যন্ত ৫টি শিরোপা জয়লাভ করেছেন, যার মধ্যে ২টি ইয়ুভেন্তুসের বয়সভিত্তিক দলের হয়ে, ২টি ইয়ুভেন্তুসের হয়ে এবং ১টি ইতালির হয়ে জয়লাভ করেছেন।
প্রারম্ভিক জীবন
লেওনার্দো স্পিনাৎসলা ১৯৯৩ সালের ২৫শে মার্চ তারিখে ইতালির ফোলিনিয়োে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৮ গ্রীষ্মকালীন অলিম্পিকে মুষ্টিযুদ্ধ – লাইট হেভিওয়েট
থাম্ব|মুষ্টিযুদ্ধ। ২০০৮ গ্রীষ্মকালীন অলিম্পিকে লাইট হেভিওয়েট প্রতিযোগিতা ছিল তৃতীয় সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা লাইট হেভিওয়েট শ্রেণীভুক্ত হত, যারা ৮১ কিলোগ্রাম (১৭৮.৬ পাউন্ড) থেকে কম ওজনের।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
৩২জনের রাউন্ডে সামোয়ার প্রতিযোগী ফারানি টাভুই নকআউট হয়ে জ্ঞান হারান। এজন্য তাকে হাসপাতালে নিয়ে যেতে হয়।
সময়সূচী
সমস্ত সময় ‎চীন প্রমাণ সময় (ইউটিসি+৮)
সেরাম সাগর
ব্যাপ্তি
ইন্টারন্যাশনাল হাইড্রোগ্রাফিক অর্গানাইজেশন (IHO) সেরাম সাগরকে পূর্ব ভারতীয় দ্বীপপুঞ্জের অন্যতম সমুদ্র হিসাবে সংজ্ঞায়িত করে। আইএইচও এর সীমা নিম্নরূপ সংজ্ঞায়িত করে: উত্তর ও উত্তর-পূর্ব দিকে। তানজং দেহেকোলানো, সোয়েলা [ সুলা ] দ্বীপপুঞ্জের পূর্ব প্রান্ত থেকে ওবির পশ্চিম প্রান্ত পর্যন্ত। এর দক্ষিণ উপকূল বরাবর তানজুং সেরামালোলিও পূর্ব প্রান্ত পর্যন্ত। সেখান থেকে টোবালাই, কেকেহ, পিসাং ও কোফিয়াউ দ্বীপপুঞ্জ হয়ে তানজং সেলে পর্যন্ত । নিউ গিনির পশ্চিম বিন্দু, উপকূলের নিচে কারুফা পর্যন্ত বিস্তৃত।
দক্ষিণ-পূর্ব দিকে। কারুফা, নিউ গিনি থেকে পলাউ আদির দক্ষিণ-পূর্ব প্রান্তে। সেখান থেকে তানজুং বোরাং পর্যন্ত, পুলাউ নুহুয়ুতের উত্তর বিন্দু [ কাই বেসার ] অবস্থিত।
দক্ষিণ-পশ্চিম ও দক্ষিণে। পলাউ নুহুয়ুত (গ্রুট কাই) এর উত্তর বিন্দু থেকে ওয়াটুবেলা ও গোরং দ্বীপপুঞ্জ হয়ে সেরামের দক্ষিণ-পূর্ব প্রান্ত পর্যন্ত, এর উত্তর উপকূল বরাবর তানজুং তন্দুরুবেসার, উত্তর-পশ্চিম বিন্দু পর্যন্ত, সেখান থেকে তানজুং বাতুরুহানের একটি লাইন, বুরুর উত্তর প্রান্ত [ বুরু ], এবং উপকূল বরাবর তানজুং পালপেতু, দ্বীপের উত্তর-পশ্চিম বিন্দু অবস্থিত।
পশ্চিমে তানজুং পালপেতু থেকে তানজুং ওয়াকা পর্যন্ত একটি রেখা, পলাউ সানানার দক্ষিণ বিন্দু। এই দ্বীপের মধ্য দিয়ে এর উত্তর বিন্দুতে, সেখান থেকে মাঙ্গোলি প্রণালী পেরিয়ে ম্যাঙ্গোলে (সুলা দ্বীপপুঞ্জ) এর দক্ষিণ উপকূলে [ ]।
মালদ্বীপের ভূগোল
থাম্ব|মালদ্বীপের মানচিত্র মালদ্বীপ ভারত মহাসাগরে অবস্থিত দক্ষিণ এশিয়ার ভারতের দক্ষিণ-পশ্চিমে একটি দ্বীপ দেশ। এর মোট জমির পরিমাণ ২৯৮ বর্গ কিলোমিটার (১১৫ বর্গ মাইল)। এটি এশিয়ার সবচেয়ে ছোট দেশ। এটি প্রায় ১,১৯০ প্রবাল দ্বীপপুঞ্জকে ২৬ টি অ্যাটোলসের ডাবল চেইনে বিভক্ত করে, যা প্রায় ৯০,০০০ বর্গকিলোমিটার জুড়ে বিস্তৃত, যা এটিকে বিশ্বের অন্যতম ভৌগোলিকভাবে ছড়িয়ে ছিটিয়ে থাকা দেশ হিসাবে চিহ্নিত করেছে। এটির ৩১ তম বৃহত্তম স্বতন্ত্র অর্থনৈতিক অঞ্চল রয়েছে। প্রবাল প্রাচীর এবং বালির বাধাগুলি নিয়ে গঠিত, অ্যাটলগুলি একটি সাবমেরিন পর্বতের উপরে অবস্থিত, ৯৬০ কিলোমিটার (৬০০ মাইল) দীর্ঘ যা ভারত মহাসাগরের গভীরতা থেকে হঠাৎ করে উঠে উত্তর থেকে দক্ষিণে চলেছে। এই প্রাকৃতিক প্রবাল ব্যারিকেডের দক্ষিণ প্রান্তের কাছেই দুটি মুক্ত প্যাসেজ মালদ্বীপের আঞ্চলিক জলের মধ্য দিয়ে ভারত মহাসাগরের এক দিক থেকে অন্য দিকে নিরাপদ জাহাজ চলাচলের অনুমতি দেয়। প্রশাসনিক উদ্দেশ্যে মালদ্বীপ সরকার এই অ্যাটলগুলি একবিংশ প্রশাসনিক বিভাগে সংগঠিত করেছিল।
মালদ্বীপের বৃহত্তম দ্বীপটি ইন, যা লামু অ্যাটল বা হহধুমমথি মালদ্বীপের অন্তর্গত। অ্যাডু অ্যাটলে পশ্চিমের দ্বীপগুলি রাস্তা দ্বারা সংযুক্ত এবং রাস্তার মোট দৈর্ঘ্য ১৪ কিলোমিটার (৮.৭ মাইল)।
প্রাকৃতিক ভূগোল
মালদ্বীপের বেশিরভাগ অ্যাটলস অসংখ্য ছোট ছোট দ্বীপগুলিকে সমর্থন করে একটি বৃহত, রিং-আকৃতির প্রবাল প্রাচীর নিয়ে গঠিত। দ্বীপপুঞ্জে র গড় আয়তন মাত্র এক থেকে দুই বর্গকিলোমিটার এবং সমুদ্রতল থেকে ১-১.৫ মিটার উচ্চতায় অবস্থিত। যদিও কয়েকটি বৃহত্তর অ্যাটলগুলি উত্তর থেকে দক্ষিণে প্রায় ৫০কিলোমিটার (৩১ মাইল) দীর্ঘ এবং পূর্ব থেকে পশ্চিমে ৩০ কিমি (১৯ মাইল) প্রশস্ত হলেও কোনও পৃথক দ্বীপ আট কিলোমিটারের বেশি নয়।
মালদ্বীপের কোনও পাহাড় নেই, তবে কয়েকটি দ্বীপগুলিতে টিলা রয়েছে যা সমুদ্রতল থেকে ২.৪ মিটার (৭.৯ ফুট) উপরে পৌঁছতে পারে, যেমন অ্যাডু অ্যাটলে হিটথধু (সিনু অ্যাটল) এর উত্তর পশ্চিম উপকূলের মতো। দ্বীপপুঞ্জগুলি নদী থাকার জন্য খুব ছোট, তবে এর মধ্যে কয়েকটিতে ছোট ছোট হ্রদ এবং জলাভূমি পাওয়া যায়।
গড়ে প্রতিটি অ্যাটলে প্রায় ৫ থেকে ১০ টি দ্বীপ রয়েছে। কিছু অ্যাটল একটি বিশাল, বিচ্ছিন্ন দ্বীপ দ্বারা গঠিত যা একটি খাড়া প্রবাল সৈকত দ্বারা বেষ্টিত। এই ধরনের অ্যাটোলের সর্বাধিক উল্লেখযোগ্য উদাহরণ হ'ল নিরক্ষীয় চ্যানেলে অবস্থিত বৃহত দ্বীপ ফুওয়াহমুলাহ।
প্রায়শই মাটি অত্যন্ত ক্ষারীয় এবং নাইট্রোজেন, পটাশ এবং আয়রনের ঘাটতি কৃষির সম্ভাবনাকে মারাত্মকভাবে সীমাবদ্ধ করে। দশ শতাংশ জমি বা প্রায় ২৬ কিলোমিটার জমিতে টারো, কলা, নারকেল এবং অন্যান্য ফলের চাষ হয়। শুধুমাত্র ফুভামমুলাহ দ্বীপপুঞ্জ কমলা এবং আনারস জাতীয় ফল উৎপাদন করে - আংশিক কারণ ফুভামমুলাহ অঞ্চলটি অন্যান্য দ্বীপের চেয়ে উঁচুতে অবস্থান করে তাই সমুদ্রের পানি জমিতে প্রবেশ করতে পারে না। কিন্তু, জনসংখ্যা বাড়ার সাথে সাথে এই দ্বীপেও চাষযোগ্য অঞ্চলগুলি দ্রুত সংকুচিত হচ্ছে।
স্বাদু জল সমুদ্রের জলের উপরে "গাইবেন / হার্জবার্গ লেন্স" নামে পরিচিত একটি স্তরে ভাসমান থাকে যা দ্বীপগুলির চুনাপাথর এবং প্রবাল বালুকণিকে প্রসারিত করে। এই লেন্সগুলি মেল এবং অনেক দ্বীপগুলিতে দ্রুত সংকুচিত হচ্ছে যেখানে বিদেশী পর্যটকদের জন্য রিসর্ট ক্যাটারিং রয়েছে। আম গাছগুলি নুন প্রবেশের কারণে ইতোমধ্যে মারা যাওয়ার খবর পাওয়া গেছে। অ্যাটলসের বেশিরভাগ বাসিন্দারা পানীয় জলের কারণে ভূগর্ভস্থ জলের বা বৃষ্টির জলের উপর নির্ভরশীল।
অণুজীববিজ্ঞান
অণুজীববিজ্ঞান (Microbiology) হল জীববিজ্ঞানের একটি শাখা যেখানে অণুজীব নিয়ে আলোচনা করা হয়। অণুজীববিজ্ঞানের আলোচনার মধ্যে ভাইরাস বিজ্ঞান, ছত্রাক বিজ্ঞান, পরজীবী বিজ্ঞান, ব্যাকটেরিয়া বিজ্ঞান, অনাক্রম্য বিজ্ঞান, ইত্যাদি অন্তর্ভুক্ত। অণুজীববিজ্ঞানের এসব শাখায় অভিজ্ঞ ও দক্ষ ব্যক্তিদেরকে অণুজীববিজ্ঞানী (Microbiologist) বলা হয়। অণুজীব মূলত তিন প্রকার: ভাইরাস, ব্যাকটেরিয়া ও অ্যামিবা।
অণুজীব
right|thumb|বিভিন্ন ধরনের ব্যাকটেরিয়া ব্যাকটেরিয়া, ভাইরাস, ছত্রাক, শৈবাল, প্রোটোজোয়া, আর্কিয়া, ইত্যাদি জীব অণুজীবের অন্তর্গত (যদিও বহুকোষী ছত্রাক ও শৈবাল-ও পাওয়া যায়)। এরা হয় প্রাক-কেন্দ্রিক না হয় সু-কেন্দ্রিক।
অণুজীববিজ্ঞানী
থাম্ব|লুই পাস্তুর ১৬৭৬ সালে ব্রিটিশ শৌখিন বিজ্ঞানী অ্যান্থনি ভন লিউয়েনহুক সর্বপ্রথম অণুজীব আবিষ্কার করেন। যে সকল বিজ্ঞানী অণুজীববিজ্ঞানকে আধুনিক বিজ্ঞানের এক সম্ভাবনীয় শাখা হিসেবে গড়ে তুলেছেন তাদের মধ্যে লুই পাস্তুর, রবার্ট কখ, অ্যালেকজান্ডার ফ্লেমিং, সারগেই উইনুগার্ডস্কি, মারটিনাস বেইজারিঙ্কের অবদান অন্যতম।
আলোচ্য বিষয়
অণুজীববিজ্ঞান অণুজীবের কোষীয় গঠন, শারীরতত্ত্ব (Metabolism), বংশগতি (Genetics), বৃদ্ধি(Growth), বাস্তুসংস্থান (Ecology), বিবর্তন (Evolution)ইত্যাদি নিয়ে আলোচনা করে। তাছাড়া যেহেতু কিছু অণুজীব (জীবাণু) ও অন্যান্যপশু পাখির বিভিন্ন সংক্রামক রোগ ঘটাতে পারে, ফলে এই সব রোগ, সেই সাথে এদের প্রতিরোধ ও প্রতিকারও অণুজীব বিজ্ঞানে আলোচ্য বিষয়। সেই সাথে আমাদের শরীর কীভাবে এই সব জীবাণুর সাথে লড়াই করে তা মূলত অণুজীব বিজ্ঞানেরই আর এক শাখা ইমিউনলজি(immunology) তে আলোচনা করা হয়। জীবনরক্ষাকারী ঔষধ অ্যান্টিবায়োটিক (Antibiotic) অণুজীব বিজ্ঞানের এক বিশাল আবিষ্কার। অ্যান্টিবায়োটিক হল এমন সব পদার্থ যা কিনা একধরনের অণুজীব তৈরি করে এবং তা অন্য অণুজীবের বিপক্ষে কাজ করে। রোগ প্রতিরোধকারী নানা ভ্যাক্সিন ও রোগ প্রতিকারকারী বিভিন্ন ঔষধের এক গুরুত্বপূর্ণ উপাদান স্টেরয়েড অণুজীব হতে পাওয়া যায়।
পরিবেশ অণুজীব বিজ্ঞান
অণুজীব বিজ্ঞানের যে শাখায় পরিবেশ ও অণুজীবের সম্পর্ক নিয়ে আলোচনা করা হয় তাকে অণুজীব বাস্তুবিজ্ঞান (Microbial Ecology) বলা হয়। এই শাখায় অণুজীবের সাথে অণুজীবের; অণুজীবের সাথে অন্যান্য জীবের এবং অণুজীবের সাথে পরিবেশের অজীব (abiotic) উপাদানের সম্পর্ক ব্যাখ্যা করা হয়। তিনটি প্রধান ডোমেইন যা এক্ষেত্রে গুরুত্বপূর্ণ-ইউক্যারিওটা, আরকিয়া ও ব্যাকটেরিয়া। অণুজীব তাদের সর্বব্যাপী উপস্থিতির কারণে জীবসীমায় (biosphere) গুরুত্বপূর্ণ। অণুজীব জীব-ভূতত্ত্বীয় (biogeochemical) নানা প্রক্রিয়ায় প্রাথমিক ভূমিকা পালন করে।
ফলিত অণুজীব বিজ্ঞান
অণুজীব বিজ্ঞানের এই শাখায় অণুজীবে বিভিন্ন ব্যবহারিক প্রয়োগ নিয়ে আলোচনা করা হয়।
অণুজীব ও পরিবেশ দুষণ
আমাদের এই আধুনিক দৈনন্দিন জীবনে বিজ্ঞানের এক অভিশাপ হচ্ছে দূষণ। এটা থেকে পরিত্রাণের অন্যতম পথ হল অণুজীব। কিছু পদার্থ (যা বিগত কয়েক শতকে আমরা পৃথিবীতে আবির্ভাব ঘটিয়েছি, যেমনঃ প্লাস্টিক, ডিডিটি ইত্যাদি) ছাড়া আর সব পদার্থই কোনও না কোনও অণুজীব তার খাদ্য হিসেবে গ্রহণ করতে পারে। অবশেষে সে যা নিসৃত করে তা হয় পরিবেশ-বান্ধব (Environment friendly) অথবা সেই সাথে বাণিজ্যিকভাবে গুরুত্বপূর্ণ। আজকাল অনেক দেশে বিভিন্ন কীট-পতঙ্গ থেকে ফসলকে রক্ষা করতে অণুজীব ব্যবহৃত হচ্ছে।
অণুজীব ও জ্বালানি
অণুজীবের আরেকটি গুরুত্বপূর্ণ উদ্ভাবন হল জৈব জ্বালানি (biofuel)। কিছু কিছু অণুজীব মিথেন (Methane) গ্যাস উৎপাদন করতে পারে। বাংলাদেশে যে প্রাকৃতিক গ্যাস পাওয়া যায় তার প্রায় ৯৬% হল মিথেন, অন্যদিকে অণুজীব কর্তৃক উৎপাদিত জৈবগ্যাসে মিথেনের পরিমাণ প্রায় ৬০-৭০%। জৈব ডিজেল (Biodiesel) দ্বারা এখন ব্রাজিলে গাড়ি চালানো সম্ভব হয়েছে। আসলে জৈব ডিজেল হল অ্যালকোহল (মূলত মিথানল), উদ্ভিদ তেল, প্রাণিজ তেলের মিশ্রণ। অ্যালকোহল শিল্প-কারখানায় শর্করার হতে গাঁজন প্রক্রিয়ায় অণুজীবের সাহায্যে তৈরি করা হয়।
অণুজীব ও খনিজ পদার্থ
খনি থেকে বিভিন্ন খনিজ পদার্থ উত্তোলনের নানা পর্যায়ে অণুজীবের গুরুত্বপূর্ণ অবদান আছে। মাটির নিচে খনিজ তেলের উপস্থিতি ঐ স্থানে পেট্রোলিয়াম ভক্ষণকারী ব্যাকটেরিয়ার উপস্থিতি থেকে জানা যায়। অন্যান্য খনিজ পদার্থ যেমন সালফারের উত্তোলনে সালফার জারক (Sulfate oxidizer) ব্যাকটেরিয়া ব্যবহার করা হয়।
অণুজীব ও কৃষি
জৈবসারও আসলে অণুজীবের কার্যাবলীর ফসল। জৈবসার হিসেবে মাটিতে নাইট্রোজেন সংবন্ধনকারী ব্যাকটেরিয়া (যেমনঃ Rhizobium, Azorihobium, Azotobacter) ব্যবহার করা হয় যা মাটিতে প্রয়োজন মতো নাইট্রোজেন সংবন্ধন করে। তবে আমাদের দেশে ব্যবহৃত গোবরও জৈবসার বলে গণ্য করা হয়। বাংলাদেশে সার তৈরির প্রধান কাঁচামাল গ্যাস শেষ হয়ে গেলে, আমাদের জন্য জৈবসার ব্যবহার করা অনেক লাভজনক হবে। তাছাড়া জৈবসার পরিবেশের উপর কোনো ক্ষতিকর প্রভাব ফেলে না।
অণুজীববিজ্ঞান ও বংশাণু প্রকৌশল
অণুজীবের সবচাইতে আকর্ষণীয় বৈশিষ্ট্য হল এদের অনেক বৈশিষ্ট্য বংশাণুগত পুনঃসংযোজন (জেনেটিক রিকম্বিনেশন, Genetic Recombination) দ্বারা পরিবর্তন, পরিবর্ধন করা যায়। ডায়াবেটিক রোগীর এক অত্যাবশকীয় ঔষধ ইনসুলিন (Insulin) এখন বাণিজ্যিকভাবে প্রস্তুত করা যাচ্ছে কারণ মানুষের ইনসুলিন সংশ্লেষণকারী বংশাণু (Gene) আমাদের অন্ত্রের ব্যাকটেরিয়া ইসচেরিচিয়া কোলাইয়ের (Escherichia coli) বংশাণুতে প্রতিস্থাপন করা সম্ভব হয়েছে। শিল্প ক্ষেত্রে এখন এই পুনঃসংযোজক ব্যাকটেয়া থেকেই ব্যাপক পরিমাণে ও সস্তায় ইনসুলিন প্রস্তুত করা হয়।
কোটা সেতু, ক্লাং
থাম্ব|276x276পিক্সেল|ছবিতে কোটা সেতু কোটা সেতু, ক্লাং বা জামবাতান কোটা, ক্লাং মালয়েশিয়ার প্রথম দ্বিতল সেতু। এটি সেলাঙ্গোরের ক্লাং শহরের ক্লাং নদীর উপর অবস্থিত। উপরের দীর্ঘ তলাটি চলাচলের জন্য নির্মিত হয়েছিল, যেখানে নিচের ছোট তলা শুধুমাত্র পথচারী এবং সাইকেলের জন্য ব্যবহার করা হত। সেতুটি মূলত ১,৪৩৮ ফুট (৪৩৮ মিটার) বিস্তৃত ছিল, কিন্তু এর পাশাপাশি একটি নতুন সেতু নির্মাণের অনুমতি দেওয়ার কারণে সেতুর কিছু অংশ অপসারণ করা হয়েছে। উপরের তলাটি একটি সর্বসাধারণের চলাচলের স্থান হিসাবে রূপান্তরিত করা হয়েছে এবং এতে আর মোটরচালিত যান চলাচলের অনুমতি নেই, কিন্তু নিচের তলাটি এখনো পথচারী, সাইকেল এবং মোটরসাইকেলের জন্য উন্মুক্ত।
সুচরিতা
বেবী হেলেন (জন্ম : ১৯৫৮) একজন বাংলাদেশী চলচ্চিত্র অভিনেত্রী। তিনি সুচরিতা ছদ্মনামে পরিচিত ও জনপ্রিয়। ১৯৬৯ সালে শিশু শিল্পী হিসেবে বাবুল ছবিতে প্রথম অভিনয় করেন। নায়িকা হিসেবে স্বীকৃতি ছবিতে প্রথম অভিনয় করেন ১৯৭২ সালে। ১৯৭৭ সালে আবদুল লতিফ বাচ্চু পরিচালিত যাদুর বাঁশী ছবিটি তাকে জনপ্রিয়তার শীর্ষে পৌছে দেয়। চাষী নজরুল ইসলামের হাঙর নদী গ্রেনেড ছবিতে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
কোটা সেতু, ক্লাং
ইতিহাস
বেলফিল্ড সেতু, মূলত ক্লাং শহরের সেতুগুলোর মধ্যে অন্যতম ছিল, কিন্তু দ্বিতীয় বিশ্বযুদ্ধে জাপানি আগ্রাসনের সময় সেতুটিতে বোমা বর্ষণ করা হয়। যুদ্ধের পর, তিনটি সেতু সাময়িকভাবে নদী পার হওয়ার জন্য ব্যবহার করা হয়েছিল কারণ বেলফিল্ড সেতু মেরামত করা যায়নি। ১৯৫১ সালে, ক্লাং নদীর উপর একটি নতুন স্থায়ী সেতু নির্মাণের সম্ভাব্যতা অধ্যয়ন করতে লন্ডন থেকে ক্রাউন এজেন্টদের পাঠানো হয়, যেখান থেকে একটি দ্বিতল সেতুর ধারণা আবির্ভূত হয়। সেতুটি ১৯৫৮ এবং ১৯৬০ এর মধ্যে নির্মিত হয়েছিল এবং এটি একটি শক্তিশালী ইস্পাত ট্রাস গির্ডার সেতু ছিল। এটি ডরম্যান লং ইঞ্জিনিয়ারিং লিমিটেড দ্বারা নির্মিত, যে কোম্পানি গ্যামন মেসার্স (মালয়া) লিমিটেড দ্বারা পিলিংয়ের কাজের সঙ্গে ১৯৩২ সালে সিডনি হারবার সেতু নির্মাণের দায়িত্বে ছিল। এর খরচ ১৯৫৬ সালে ৮২০,০০০ পাউন্ড ছিল। ২৮২ ফুট (৮৬ মিটার) দৈর্ঘ্যের একটি কেন্দ্রীয় স্প্যান সহ সেতুটির মোট দৈর্ঘ্য ছিল ১,৪৩৮ ফুট (৪৩৮ মিটার)। ১৯৫৯ সালে সেলাঙ্গোরের প্রয়াত সুলতান, সুলতান হিসামুদ্দিন আলম শাহ প্রথম সেতুটি চালু করেন। এটি মূলত সুলতানের নামে আলম শাহ সেতু নামকরণ করার কথা ছিল, কিন্তু সুলতান হিসামুদ্দিন সেতুটি চালু করার দুই সপ্তাহ আগে সিদ্ধান্ত নেন যে, এটিকে বুকিত কোটা প্রাসাদের নামে "কোটা সেতু" ("কোটা" মানে "শহর") বলা হবে।
১৯৬০ সালে সেতুটির কাজ সম্পন্ন হয় এবং ১৯৬১ সালে আলমারুম সুলতান সালাহউদ্দিন আব্দুল আজিজ শাহ আনুষ্ঠানিকভাবে সেলাঙ্গোরের নবম সুলতান হিসেবে তার রাজ্যাভিষেকে সেতুটি উদ্বোধন করেন। ১৯৯০ সালে, উচ্চ ট্রাফিকের কারণে ফেডারেল হাইওয়ে রুটকে (ক্লাং - কুয়ালালামপুর) ছয় লেনের ক্যারেজওয়ে টোল হাইওয়েতে পরিণত করা হয়। দ্বিতল সেতু যানবাহন চলাচলের জন্য বন্ধ করা হয় এবং ছয় লেনের ক্যারেজওয়ের সঙ্গে নতুন কংক্রিট সেতু মূল দ্বিতল সেতুর পাশে নির্মিত হয়। নতুন সেতু নির্মাণের জন্য কোটা সেতুর উত্তর প্রান্ত অপসারণ করা হয়, কিন্তু সেতুটির প্রায় ৩০০ মিটার অবশিষ্ট ছিল।
ব্যবহার
নীচের তলা একটি পথচারী চলাচলের সেতু যেখানে উপরের তলা মূলত একটি মোটরযান চলাচলের সেতু হিসাবে ব্যবহৃত হত। উপরের তলাটি ট্রাফিকের জন্য বন্ধ করা হয় যখন এর পাশে একটি নতুন সেতু নির্মাণ করা হয়, আর নিচের তলাটি পথচারী, সাইকেল এবং মোটরসাইকেলের জন্য একটি সেতু হিসেবে ব্যবহৃত হচ্ছে। ১৯৯০ সালে, সেতুর উপরের তলা ডাটারান জাম্বাতান কোটা (কোটা সেতু স্কোয়ার) নামে সর্বসাধারণের চলাচলের স্থান হিসাবে সংস্কার করা হয়।
সেতুটি মালয়েশিয়ান প্রযোজনা চলচ্চিত্র সাংকার এর জন্য এবং বিভিন্ন বিজ্ঞাপনের জন্য বিশেষ স্থান হিসাবে ব্যবহার করা হয়েছে। ২০১৯ সালে জাতীয় ঐতিহ্যবাহী স্থান হিসেবে সেতুটিকে গেজেটেড করার একটি প্রচেষ্টা শুরু হয়।
বিজয়া (মহাভারত)
বিজয়া হলো মহাভারতে উল্লেখিত মাদ্রার রাজা দ্যুতিমাতার কন্যা এবং সহদেবের স্ত্রী । স্বয়ম্বর বিয়ে করেন তারা । বিজয়া ছিলেন নকুলের মামার মেয়ে। তাদের সুহোত্র নামে এক পুত্র ছিল। কুরুক্ষেত্র যুদ্ধের পর বিজয়া মাদ্রায় বাস করতেন, যখন সহদেব মাদ্রা রাজ্যের রাজা নিযুক্ত হন।
মেহমেত আগা মসজিদ
মেহমেত আগা মসজিদ ( Μεχμέτ Αγά Τζαμί , Mehmet Ağa Camii থেকে) গ্রিসের রোডসের এজিয়ান দ্বীপে অবস্থিত অটোমান যুগের একটি ঐতিহাসিক মসজিদ। এটি উনিশ শতকের গোড়ার দিকে নির্মিত, এবং এটি দ্বীপের অন্যান্য মসজিদের মতো উপাসনার জন্য উন্মুক্ত নয়। এটি মধ্যযুগীয় শহর রোডসের বাণিজ্যিক কেন্দ্রের সোক্রাতাস রাস্তায় একটি বিশিষ্ট স্থানে দাঁড়িয়ে আছে।
ইতিহাস
মেহমেত আগা মসজিদ তার স্থাপত্য, আলংকারিক, শিলালিপি উপাদান বা অন্যান্য ক্ষেত্রে বিভিন্ন সময়ে উন্নয়নের বিভিন্ন ধাপ অতিক্রম করেছে। এটি ১৮১৯ সালে একটি পুরানো, ধ্বংসপ্রাপ্ত মসজিদের জায়গায় নির্মিত হয়েছিল এবং ১৮৫৬ সালের ভূমিকম্পের পর ১৮৭৫ সালে এটি ব্যাপকভাবে পুনর্নির্মাণ করা হয়েছিল। দ্বিতীয় বিশ্বযুদ্ধের সময় এটি ব্যাপকভাবে ক্ষতিগ্রস্ত হয়েছিল, এবং পরবর্তীকালে ১৯৪৮ সালে পুনরুদ্ধার করা হয়েছিল। ১৯৭০ সালে, এর মিনার এবং বারান্দা, যা খুব খারাপ অবস্থায় ছিল, তা অপসারণ করা হয়। ২০০৪ সালের সংস্কারে উল্লেখযোগ্যভাবে এই দুইটি উপাদানের পুনর্গঠন অন্তর্ভুক্ত ছিল।
এটির বৈশিষ্ট্য এবং স্বতন্ত্র চেহারার কারণে এটিকে রোডসের সবচেয়ে জনপ্রিয় অটোমান মসজিদ বলে মনে করা হয়।
স্থাপত্য
মসজিদটি একটি বুরসা ১ ধরনের ভবনের অন্তর্গত, যা একটি বর্গক্ষেত্র বা আয়তক্ষেত্রাকার এলাকা নিয়ে গঠিত এবং অভ্যন্তরভাগটি একটি মসজিদ দ্বারা আবৃত। মেহমেত আগাতে কোনো গম্বুজ নেই বরং একটি কাঠের গেবল ছাদ আছে। মিহরাবটি কিবলা প্রাচীরের মাঝখানে অবস্থিত, এবং এর একটি অর্ধবৃত্তাকার কুলুঙ্গি আছে যার ব্যাস প্রায় এক মিটার, এবং এটির মুকুট হিসেবে আছে একটি ট্রেফয়েল খিলান।  বাইরের জানালাগুলোর শীর্ষে রয়েছে সারিবদ্ধ খিলানযুক্ত আয়তক্ষেত্রাকার খোলা অংশ। দেয়ালগুলো লাল টুকটুকে পাথর দিয়ে তৈরি করা হয়েছে এবং সবগুলোই ভবনে পুনরায় ব্যবহার করা হয়েছে।  এটা দেখে মনে হবে যে নাইটস হসপিটালারের তৈরি একটি পুরানো কাঠামোর ধ্বংসাবশেষের উপর মসজিদটি নির্মিত হয়েছে এবং মূলত একটি মসজিদ ছিল না।
এটি মক্কার দিকে একটি মুখ করে নির্মিত হয়েছিল (নিচতলার সাপেক্ষে), যা নির্মাণের জন্য রাস্তায় একটি সমর্থন কলামের প্রয়োজন হয়।
এর বর্তমান মিনারটি কাঠের তৈরি। পুরানোটির কিছুই এখন আর অবশিষ্ট নেই, কারণ এটি গ্রীক সংস্কৃতি মন্ত্রণালয় দ্বারা সম্পূর্ণরূপে পুনর্নবীকরণ করা হয়েছিল। এর বহুভুজ আকৃতি, অন্যান্য পেন্সিল-সদৃশ অটোমান মিনারের থেকে ভিন্ন, এর ওপর আরবি প্রভাবের প্রমাণ দেয়।
১৮৭৫ সালে দ্বিতীয় বিল্ডিং পিরিয়ডের সময় আঙিনার ফোয়ারাটি যুক্ত করা হয়েছিল এবং এটি একইসাথে দুটি কাজ করেছিল; প্রথমটি, নামাজের আগে নামাজের অজু করার স্থান হিসেবে, দ্বিতীয়টি জেশমা হিসেবে রাস্তার লোকেরা পানি পান করছিল। ফোয়ারা হল একটি দেয়াল যা তিনটি অনুভূমিক অংশে বিভক্ত, চারটি পাথরের স্তম্ভ দ্বারা বিভক্ত; মার্বেল প্যানেলগুলো একটি সূক্ষ্ম খিলানের আকারে জ্যামিতিক অলঙ্কার দিয়ে সজ্জিত।
কামারান বিমানবন্দর
কামারান ইয়েমেনের কামারান দ্বীপের কামারান গ্রামে অবস্থিত একটি বিমানবন্দর।
এর রানওয়ে উপর থেকে সহজে দেখা যায় না। উত্তর-দক্ষিণে এটির রানওয়ে বিদ্যমান আছে, যার দৈর্ঘ্য ১৮০০ m।
বনমালী
বনমালী (Nuthatch) একদল মাঝারি আকৃতির পোকাশিকারী বৃক্ষচর পাখি। এরা সকলেই Sittidae (সিটিডি) গোত্র বা পরিবারের অন্তর্গত Sitta (সিটা) গণের অন্তর্ভুক্ত। এদের দেহ আঁটসাঁট, লেজ খাটো, ঠোঁট বড় ও লম্বা। পা বড় ও বলিষ্ঠ; গাছ বা পাথরের গা বেয়ে ওঠার উপযোগী। বনমালী সরল, তীক্ষ্ন ও উচ্চস্বরে ডাকে। বেশিরভাগ প্রজাতির উপরিভাগ ধূসরাভ বা নীলচে বর্ণের। প্রায় সব প্রজাতির চোখে কালো পট্টি থাকে।
প্রজাতি
দক্ষিণ ও দক্ষিণ-পূর্ব এশিয়ায় সবচেয়ে বেশি বনমালী প্রজাতির বসবাস। ১৫ প্রজাতির বাস এ অঞ্চলে।
আব্দেলহাফিদ বেঞ্চাব্লা
আব্দেলহাফিদ বেঞ্চাব্লা (জন্ম ২৬শে সেপ্টেম্বর, ১৯৮৬) একজন আলজেরীয় মুষ্টিযোদ্ধা। ২০০৭ সারা-আফ্রিকা গেমসে রৌপ্য পদক লাভ ও ২০০৮ গ্রীষ্মকালীন অলিম্পিকের যোগ্যতা অর্জন তার জীবনের উল্লেখযোগ্য সাফল্য।
কর্মজীবন
২০০৭ আরব চ্যাম্পিয়নশিপে তিনি মুরাদ সাহরাউই-এর কাছে সেমিফাইনালে পরাজিত হন। সারা-আফ্রিকা গেমসে তিনি মিশরীয় তারকা রামাদান ইয়াসেরের কাছে ফাইনালে পরাজিত হন।
২০০৮ সালে তিনি প্রাক্তন ওয়েল্টারওয়েট বস্তির সমিরকে পরাস্ত করে বেইজিং অলিম্পিকের যোগ্যতা অর্জন করেন।
সেন্ট্রাল ভিস্তা পুনর্নির্মাণ প্রকল্প
সেন্ট্রাল ভিস্তা পুনর্নির্মাণ প্রকল্পটি নতুন দিল্লির রইসিনা হিলের নিকটে অবস্থিত ভারতের কেন্দ্রীয় প্রশাসনিক অঞ্চল সেন্ট্রাল ভিস্তাটিকে পুনর্নির্মাণের জন্য চলমান পুনর্নির্মাণ কার্যক্রমকে বোঝায়।
অঞ্চলটি ব্রিটিশ উপনিবেশিক শাসনকালে স্যার এডউইন লুটিয়েনস ও স্যার হারবার্ট বেকার দ্বারা নকশা করা হয় এবং স্বাধীনতার পরে ভারত সরকার এলাকাটি ধরে রেখেছিল।
২০২০ থেকে ২০২৪ সালের মধ্যে নির্ধারিত এই প্রকল্পের লক্ষ্য অনুযায়ী, ২০২০ সালের মধ্যে রাষ্ট্রপতি ভবন এবং ভারত গেটের মধ্যে ৩ কিমি (১.৯ মাইল) দীর্ঘ একটি রাজপথের পুনর্নির্মাণ, উত্তর ও দক্ষিণ ব্লকগুলিকে সর্বসাধারণের প্রবেশযোগ্য জাদুঘরে রূপান্তর করা, একটি নতুন সাধারণ কেন্দ্রীয় সচিবালয় তৈরি করে সমস্ত মন্ত্রীর নিয়োগ করা হবে। ভবিষ্যতের সম্প্রসারণের জন্য বর্ধিত আসনের সামর্থ্য, উত্তর ও দক্ষিণ ব্লকের নিকটবর্তী সহসভাপতি এবং প্রধানমন্ত্রীর জন্য নতুন বাসভবন ও কার্যালয় সহ পুরানো কাঠামোগুলির কয়েকটিকে যাদুঘরে রূপান্তরিত করে বর্তমান সংসদ ভবনের নিকটে একটি নতুন সংসদ ভবন নির্মাণ করা হবে।
তিস্তা টেংরা
তিস্তা টেংরা বা তিস্তা বাতাসি (বৈজ্ঞানিক নাম: Batasio batasio) (ইংরেজি: Tista Batasio) হচ্ছে Bagridae পরিবারের Batasio গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত এবং নেপালে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
ডি পি আই
ডিপিআই (DPI) হল ডট পার ইঞ্চ (Dot per inch) এর সংক্ষিপ্ত রূপ। এক বর্গ ইঞ্চি স্থানে কতগুলো ডট বা বিন্দু আছে তার হিসাবের জন্য ব্যবহার করা হয় এই মান। এটি সাধারণত প্রিন্টিং এর কাজে বেশি ব্যবহার হয়। প্রিন্টারের মান বোঝাতেও এই শব্দটি ব্যবহার হয়। যেমন: ৩২০x৬৪০ ডিপিআইতে প্রিন্ট হবে, মানে ঔ প্রিন্টারটি প্রতি ইঞ্চি স্থানে ৩২০x৬৪০ =২০৪৮০০ টি ডট বা কালির ফোটা ফেলতে পারে । এ মান যত বেশি হবে প্রিন্টারের মান ও দাম তত বেশি হবে।
কাগজ ভেদে ডিপিআই এর কম বেশি ব্যবহার হয়। ছাপার ক্ষেত্রে ডি পি আই এর হিসাব নিম্নরুপ
যারা গ্রাফিক্সে কাজ করেন এবং প্রিন্টিং এ জড়িত তাদের জন্য ডি পি আই এর উপরের হিসাবটি জানা আবশ্যক। নিউজপ্রিন্ট এ যদি এর চেয়ে বেশি ডি পি আই দিয়ে ছবি বা লেখা প্রিন্ট করতে দেন তবে তা বেশি কালির জন্য জড়িয়ে যাবে। আবার আর্ট কার্ডে ১৭০ এর কম ডি পি আই হলে ছাপার বিন্দু গুলি আলাদা করে দেখা যাবে।
অ্যান্টনি রামালেট্‌স
অ্যান্টনি রামালেট্‌স সাইমন (১লা জুলাই, ১৯২৪ – ৩০শে জুলাই, ২০১৩) একজন স্প্যানিশ ফুটবলার যিনি গোলরক্ষক হিসেবে এবং ম্যানেজার হিসেবেও কাজ করেছেন।
তিনি তার ক্যারিয়ারের বেশিরভাগ সময় ফুটবল ক্লাব বার্সেলোনার হয়ে খেলেছেন বিশেষত। ১৯৫০ ও ১৯৬০-এর দিকে। সেই সময় তিনি লা লিগার শ্রেষ্ঠ গোলরক্ষক হিসেবে (প্রায় ৫টি অণুষ্ঠানে, ১৭টি বড় ক্লাব সম্মান) জামোরা ট্রফি জয় করেন।
রামালেট্‌স স্পেনকে ১৯৫০ ফিফা বিশ্বকাপে চিত্রিত করেন এবং ১৯৬০ সাল তার দেশের বিভিন্ন ক্লাবের ম্যানেজার হিসেবে কাজ করেন এবং জারাগোজাসহ দুইটি বড় কাপ লাভ করেন।
ক্লাবের কর্মজীবন
১৯৫০ সালের দিকে রামালেট্‌স বার্সেলোনা দলের একজন গুরুত্বপূর্ণ সদস্য হয়ে ওঠেন। তখন ঐ দলে আরো ছিলেন জোয়ান সেগেরা, মারিয়া গঞ্জালভা, লাসজোলো কুবালা, সান্ডোর কোসসিস, এভারিস্টো, লুইস সুভারেজ এবং জোল্টান জিবর। ক্লাবের হয়ে তিনি ৫৩৮বার মাঠে নামেন, এর মধ্যে ২৮৮বার আঞ্চলিক খেলায়; ৬ই মার্চ ১৯৬২ সালে ব্লাউগ্রানা তার সম্মানে হ্যামবার্গার এসভির সাথে একটি প্রীতি ম্যাচ খেলে এবং ৫-১ এ জেতে।
১৯৬০ সালে রামালেট্‌স ভ্যালাডোলিড সহ বেশকিছু দলের কোচ হিসেবে কাজ করেন। ১৯৬৩-৬৪ সালে লা লিগায় তিনি রিয়াল জারাগোজাকে নেতৃত্ব দেন এবং লীগে চতুর্থ স্থান, ১৯৬৩-৬৪ সালের ইন্টার সিলিস ফেয়ারস কাপে (যে প্রতিযোগিতায় তিনি বার্সেলোনার হয়ে দুইবার পুরস্কার পান) ফেবারিট ভালেনসিয়া ফুটবল ক্লাবকে পরাজিত করে দিয়ে উক্ত কাপটিও এনে দেন।
আন্তর্জাতিক ক্যারিয়ার
রামালেট্‌স স্পেনের হয়ে ১১ বছর ধরে ৩৫টি খেলায় অংশ নেয়। সে চিলির বিপক্ষে ২৯শে জুন, ১৯৫০ সালে বিশ্বকাপে প্রথম খেলে। এই টুর্নামেন্ট চলাকালীন সে মারাকানার বিড়াল (The Cat of Maracaná) নামে সম্বোধিত হয়, কারণ তার কারণেই সেবার তার দল দ্বিতীয় পর্যায়ে উত্তীর্ণ হয়।
রামালেট্‌স কাতালান জাতীয় দলের হয়েও সাতটি খেলায় অংশ নেন।
মৃত্যু
৩১শে জুলাই, ২০১৩ সালে বার্সেলোনার নিকট মেডিওনায় তিনি মৃত্যুবরণ করেন। তিনি ৮৯ বছর বয়সী ছিলেন।
চাপাতি
চাপাতি (চপাতি, চাপ্পাতি, ছাপ্পাতি, চাপাথি, চাপ্পাথি নামেও পরিচিত) একধরনের রুটি যা ভারতীয় উপমহাদেশের দেশসমূহের মধ্যে বাংলাদেশ, ভারত, নেপাল, পাকিস্তান এবং শ্রীলঙ্কায় খুবই জনপ্রিয়। দক্ষিণ এশিয়ার প্রবাসীদের জন্য চাপাতি সারা বিশ্বেই পরিচিত। বিশেষ করে হিন্দু ব্যবসায়ীদের হাত ধরে মধ্য এশিয়া, দক্ষিণ-পূর্ব এশিয়া, পূর্ব আফ্রিকা ও ক্যারিবিয়ান দ্বীপপুঞ্জে চাপাতি বিস্তৃতি লাভ করেছে।
ইতিহাস
চাপাতি শব্দটি হিন্দী চপত (चपत) থেকে এসেছে যার অর্থ চ্যাপ্টা। चपत দিয়ে ঐহিত্যগতভাবে এই রুটি তৈরীর পদ্ধতিকে বোঝায়। দুই হাতের তালুর মাঝে রেখে থাপড়ে থাপড়ে গোলাকার রুটি তৈরী করা হয়। প্রতি থাপড়ে ময়দার তালটি একবার করে ঘোরে। ১৬ শতকে মুঘল সম্রাট আকবরের জীবনীকার আবুল ফজল এর লেখা আইন ই আকবরিতে চাপাতির কথা উল্লেখ আছে।
রন্ধন
আটা, লবণ এবং পানি মিশিয়ে নরম খামি তৈরী করা হয়। এই খামি থেকে চাপাতি তৈরী করা হয়। গমের আটায় চাপাতি ভালো হয়। ঐতিহ্যগতভাবে রুটি এবং ভাত তৈরীর সময় লবণ ব্যবহার করা হয় না।
জমাই
জমাই (Jamai) ভারতের মধ্য প্রদেশ রাজ্যের ছিন্দওয়ারা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৪৮ মিটার (২৪৫৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে জমাই শহরের জনসংখ্যা হল ২২,৪২৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে জমাই এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
রচেস্টার বিশ্ববিদ্যালয়
রচেস্টার বিশ্ববিদ্যালয় নিউ ইয়র্কের রচেস্টার শহরে অবস্থিত একটি বেসরকারি বিশ্ববিদ্যালয়। এই বিশ্ববিদ্যালয় উপস্নাতক ও স্নাতক উভয় ধরনের ডিগ্রি প্রদান করে। এই বিশ্ববিদ্যালয়ের ছয়টি অনুষদ রয়েছে।
ইতিহাস
এই বিশ্ববিদ্যালয়টি ১৮৫০ সালে প্রতিষ্ঠিত হয়।
হালিশহর (চট্টগ্রাম)
হালিশহর বাংলাদেশের দক্ষিণাঞ্চলীয় চট্টগ্রাম শহরের একটি বর্ধিষ্ণু বঙ্গপোসাগর সমুদ্র তট ও কর্নফূলী নদী তীরবর্তী এলাকা। এর উত্তরে কাট্টলি ও পাহাড়তলী, দক্ষিণে পতেঙ্গা, পূর্বে আগ্রাবাদ ও কর্নফূলী নদী, এবং পশ্চিমে বঙ্গোপসাগর অবস্থিত। বাংলাদেশের সমৃদ্ধির স্বর্নদ্বার খ্যাত দেশের সবচেয়ে বড় সামুদ্রিক বন্দর “চট্টগ্রাম বন্দর” অবস্থিত এই হালিশহরের বুকে। তাছাড়া আরো রয়েছে বাংলাদেশ সেনাবাহিনীর একমাত্র আর্টিলারী স্কুল, বাংলাদেশ নৌ বাহিনীর বা নৌ জা ঈসা খাঁ ঘাটিসহ চট্টগ্রাম জেলার বিজিবির সদর দপ্তরও অবস্থিত।
বাংলাদেশের আমদানি রপ্তানির সিংহভাগ অবদান এই হালিশহরের মাটি। সে লক্ষে অত্র এলাকায় গড়ে উঠেছে দেশের সবচেয়ে বড় চট্টগ্রাম রপ্তানি প্রক্রিয়াকরণ অঞ্চল (সিইপিজেড)। হালিশহরের এই ইপিজেড বিশ্বের ৭০০টি অর্থনৈতিক অঞ্চলের মধ্যে বিশ্ব র্যাং কিংয়ে যার স্থান চতুর্থ। যার কল্যাণে দেশের কর্মস্থান হয়েছে প্রায় ২ লাখের ও বেশি।
ফ্যান বিংবিং
ফ্যান বিংবিং (জন্ম: ১৬ সেপ্টেম্বর ১৯৮১) হচ্ছেন চীন এর একজন অভিনেত্রী, টেলিভিশন প্রযোজক এবং পপ গায়িকা।
১৯৯৮–১৯৯৯ সালে টেলিভিশন সিরিজ মাই ফেয়ার প্রিন্সেস এ অভিনয়ের মাধ্যমে পূর্ব এশিয়া এ খ্যাতি অর্জন করেছিল। ২০০৩ সালে, তিনি সেল ফোন চলচ্চিত্রে অভিনয় করেছেন, যা বছরে সর্বোচ্চ অর্জনকারী চীনা চলচ্চিত্র হয়ে ওঠে এবং সমালোচকদের প্রশংসা এর মাধ্যমে হান্ড্রেড ফ্লাওয়ার পুরস্কার অর্জন করে। তিনি বেশ কয়েকটি চলচ্চিত্রে অভিনয় করেছেন, বিশেষ করে লয়েস্ট ইন বেইজিং (২০০৭), বুদ্ধ মাউন্টেন (২০১১), ডাবল এক্সপোজার (২০১২) এবং আই অ্যাম ম্যাডাম বোওয়ারি (২০১৩), যেখানে তিনি সম্মানিত পুরস্কার যেমন: গোল্ডেন হর্স চলচ্চিত্র উৎসব এবং পুরস্কার, টোকিও আন্তর্জাতিক চলচ্চিত্র উৎসব, সান সেবাস্তিয়ান আন্তর্জাতিক চলচ্চিত্র উৎসব এবং এশিয়ান ফিল্ম পুরস্কার জয়লাভ করে।
ফ্যান বিংবিং ২০১৩ সাল থেকে ফোর্বস চীন সেলিব্রেটি ১০০ তালিকায় রয়েছেন, ২০১৪, ২০১৫, এবং ২০১৭। তিনি ২০০৬ সাল থেকে প্রতিবছর শীর্ষ ১০ তালিকা এ রয়েছেন। তিনি বিশ্বের সর্বোচ্চ বেতনভোগী অভিনেত্রীদের একজন। লাল কার্পেট, চলচ্চিত্র প্রিমিয়ার এবং ফ্যাশন শোতে তার ঘনঘন উপস্থিতি কারণে একটি বিশ্বব্যাপী ফ্যাশন আইকন হিসেবে পরিচিত হয়েছেন।
ফ্যাশন
১৩ মে ২০১০ তারিখে, ফ্যান বিংবিং ৬৩ তম কান চলচ্চিত্র উৎসব এর লাল কার্পেটে "ড্রাগন পোশাক" পরে উপস্থিত হন। চীন এর ডিজাইনার লরেন্স হু এবং ফ্যান বিংবিং মিলে উক্ত পোশাকটি ডিজাইন করেছেন, দুটি চূড়ান্ত দাগ এবং বৈশিষ্ট্যপূর্ণ উজ্জ্বল নীল রঙের বর্ণমালার প্রান্তে অবস্থিত, যা প্রাচীন চীনের সম্রাটদের দ্বারা বিশেষভাবে ব্যবহৃত হয়। ১২ মার্চ ২০১২ তারিখে লন্ডন এ ভিক্টোরিয়া এন্ড অ্যালবার্ট মিউজিয়াম এ পোশাকটি সংগ্রহ করা হয়। লরেন্স হু ঘোষণা করেন যে যাদুঘরে প্রদর্শিত পোশাক মূলত একটি সংশোধন সংস্করণ, যা মাদাম তুসো জাদুঘর দ্বারা কেনা হয়েছিল।
১১ ই মে ২০১১ সালে, কান চলচ্চিত্র উৎসব এর উদ্বোধনী অনুষ্ঠানে ফ্যান বিংবিং, একটি কপিকল পোশাক পরিহিত অবস্থায় লাল কার্পেটে হাজির হন। ২৭ শে এপ্রিল ২০১২ তারিখে তার দাতব্য প্রকল্প, হার্ট আলী জন্য প্রায় ১০ লাখ আরএমবি এর জন্য উক্ত পোশাকটি নিলাম করা হয়েছিল।
৬৫ তম কান চলচ্চিত্র উৎসব এর উদ্বোধনী অনুষ্ঠানের লাল কার্পেটে, ফ্যান বিংবিংতার বন্ধু ক্রিস্টোফার বু দ্বারা পরিকল্পিত একটি মার্জিত ফ্যাকাশে স্ট্রাপল গাউন পরেন, যা উজ্জ্বল ফুলের নকশা এবং প্রাচীন চীনের চারটি সুন্দরীদের গল্পের সাথে সজ্জিত। যেটি একটি চীনামাটির বাসন দানি দ্বারা অনুপ্রাণিত, তার পোশাক এর প্রাচীন ভাইব তার চুলের ধরন দ্বারা সম্পূরক ছিল, যা তার তানজু রাজবংশের মধ্যে এক তরুণ মেয়ের মত চেহারা প্রদান করেছিল।
কোহলু জেলা
কোহলু (উর্দু এবং ) পাকিস্তানের বেলুচিস্তান প্রদেশে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে লোরালাই জেলা, দক্ষিণে ডেরা বুগতি, পূর্বে রোজান-মাজারী ও পশ্চিমে সিবি জেলা অবস্থিত। পাকিস্তানের ১৯৯৮ সালের আদমশুমারি হিসাব অনুযায়ী জেলাটির জনসংখ্যার ছিল প্রায় ৯৯,৮৫০ জন এর মত। সবচেয়ে বেশি ব্যবহৃত প্রধান মাতৃভাষা হচ্ছে বেলুচি; প্রায় ৯১% লোক এই ভাষায় কথা বলে থাকে এবং বাকী ৬.৬% লোক পশতু ভাষায় কথা বলে থাকে।(%). কোহলুতে প্রধান জাতিগত সম্প্রদায়ের মধ্যে মেরি এবং জারকুন রয়েছে।
শিক্ষা
২০১৭ সালের পাকিস্তান জেলা শিক্ষা প্রতিষ্ঠানের পরিসংখ্যান ক্রমানুযায়ী, শিক্ষা খাত সূচীতে ১৪১টি প্রতিষ্ঠানের মধ্যে খারান এর অবস্থান ১১৬ তম। তবে শিক্ষা পরিসংখ্যান হিসাবটি মূলতঃ জেলার শিক্ষা, লিঙ্গ সমতা এবং ধারণার বিষয়টি বিবেচনা করে থাকে।
২০১৪-১৫ সালে জেলাটিতে ১০বছরের ও তার বেশি বয়সের জনসংখ্যার স্বাক্ষরতার হার ছিল ৩২% এবং মহিলাদের স্বাক্ষরতার হার ছিল মাত্র ১২%।
কুমিল্লা-১১
কুমিল্লা-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৯নং আসন।
সীমানা
কুমিল্লা-১১ আসনটি কুমিল্লা জেলার চৌদ্দগ্রাম উপজেলা নিয়ে গঠিত।
গারেথ হপকিন্স
গারেথ জেমস হপকিন্স (Gareth Hopkins; জন্ম: ২৪ নভেম্বর, ১৯৭৬) ওয়েলিংটনের লোয়ার হাট এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০৪ থেকে ২০১০ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড, ক্যান্টারবারি, নর্দার্ন ডিস্ট্রিক্টস, ওতাগো ও সাউথ আইল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন গারেথ হপকিন্স।
প্রথম-শ্রেণীর ক্রিকেট
১৯৯৭-৯৮ মৌসুম থেকে ২০১৪ সাল পর্যন্ত গারেথ হপকিন্সের প্রথম-শ্রেণীর খেলোয়াড়ী জীবন চলমান ছিল।
জাতীয় পর্যায়ে যুব দলের পক্ষে খেলেছেন তিনি। নর্দার্ন ডিস্টিক্টস থেকে ক্যান্টারবারি ও তারপর ওতাগোয় চলে যান। ঐ দলগুলোয় মূলতঃ উইকেট-রক্ষণে নিয়োজিত থাকতেন। লড়াকু ব্যাটিংশৈলীর কারণে বিশ্ব টুয়েন্টি২০ প্রতিযোগিতার উদ্বোধনী আসরে নিউজিল্যান্ড দলের সদস্য হন। তবে, ঐ প্রতিযোগিতায় তিনি কোন খেলায় অংশগ্রহণের সুযোগ পাননি।
২০০৭-০৮ মৌসুমে আবারও দল পরিবর্তন করেন। ওতাগো থেকে অকল্যান্ডের দিকে ধাবিত হন। তার পরিবর্তে ক্যান্টারবারি থেকে ব্রেন্ডন ম্যাককুলামকে দলে অন্তর্ভুক্ত করা হয়। অথচ, ২০০৬-০৭ মৌসুমের গ্রীষ্মকালে ওতাগোর পক্ষে তিনি পাঁচটি প্রথম-শ্রেণীর শতরানের ইনিংস খেলেছিলেন। ২০১০-১১ মৌসুমে অকল্যান্ড দলের একদিনে ও টুয়েন্টি২০ প্রতিযোগিতায় শিরোপা বিজয়ে প্রভূতঃ ভূমিকা রাখেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও পঁচিশটি একদিনের আন্তর্জাতিকে অংশগ্রহণ করেছেন গারেথ হপকিন্স। ৫ জুন, ২০০৮ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ২০১০ তারিখে নাগপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
২০০৪ সালে ইংল্যান্ড সফরে ব্রেন্ডন ম্যাককুলামের বিকল্প উইকেট-রক্ষক হিসেবে নিউজিল্যান্ড দলে খেলার জন্যে অন্তর্ভুক্ত হন। ইংল্যান্ডে অনুষ্ঠিত ন্যাটওয়েস্ট সিরিজ থেকে ব্রেন্ডন ম্যাককুলাম দেশে ফিরে আসলে তিনি পাঁচটি ওডিআইয়ে অংশগ্রহণের সুযোগ পেয়েছিলেন। চার বছর পর ব্রেন্ডন ম্যাককুলামের আঘাতপ্রাপ্তির ফলে তাকে পুনরায় দলে ফিরিয়ে আনা হয়। ট্রেন্ট ব্রিজে তার অভিষেক পর্ব সম্পন্ন হয়। ২০০৭ সালের পূর্ব-পর্যন্ত মাঝখানের বছরগুলোয় তাকে মাঠের বাইরে অবস্থান করতে হতো।
চ্যাপেল-হ্যাডলি একদিনের সিরিজের মাধ্যমে পুনরায় আন্তর্জাতিক অঙ্গনে ফিরে আসেন। এ পর্যায়ে দুইটি খেলায় অংশ নিয়েছিলেন তিনি। সিরিজের দ্বিতীয় ও হপকিন্সের প্রথম খেলাটি বৃষ্টিবিঘ্নিত ছিল। ৩০/৩ থাকা অবস্থায় খেলাটি পরিত্যক্ত হয়। চূড়ান্ত খেলাটিতে অস্ট্রেলিয়া খুব সহজেই ১১৪ রানের ব্যবধানে জয় তুলে নেয়। হপকিন্স ১৭ বল মোকাবেলা করে ৯ রান তুলেছিলেন।
৫ জুন, ২০০৮ তারিখে ট্রেন্ট ব্রিজ টেস্টে অংশগ্রহণের মাধ্যমে গারেথ হপকিন্সের টেস্ট অভিষেক পর্ব সম্পন্ন হয়। নিয়মিত উইকেট-রক্ষক ব্রেন্ডন ম্যাককুলাম শুধুই ব্যাটসম্যানের দায়িত্ব পালন করেছিলেন। খেলায় তিনি ২৭ রান ও ৩ ক্যাচ গ্লাভসবন্দী করেন। তবে, নিউজিল্যান্ড দল ইনিংস ব্যবধানে পরাজয়ের কবলে পড়ে।
অবসর
ঘরোয়া আসরে চমৎকার খেলা উপহার দেন। ৮৫.৬৬ গড়ে ৫১৪ রান তুলে স্বীয় শক্তিমত্তার পরিচয় দেন। ফলশ্রুতিতে, তাকে কেন্দ্রীয় পর্যায়ে চুক্তির আওতায় নিয়ে আসা হয়। ২০১০ সালে আন্তর্জাতিক অঙ্গনে সাধারণমানের ক্রীড়াশৈলী প্রদর্শন করায় এর বিরূপ প্রভাব পড়ে।
২০১১ সালে কেন্দ্রীয় চুক্তি থেকে তাকে বাদ দেয়া হয়। অতঃপর, এপ্রিল, ২০১৪ সালে প্রথম-শ্রেণীর ক্রিকেট থেকে নিজের অবসর গ্রহণের কথা ঘোষণা করেন।
প্লাসকো ভবন
প্লাসকো ভবন (, Sakhteman Plasko) হল একটি ১৭ তলা বিশিষ্ট ভবন যেটি ইরানের রাজধানী তেহরানে অবস্থিত। এটি তৈরি হয়েছিল ১৯৬২ সালে যখন ইরান অর্থনৈতিকভাবে সমৃদ্ধ হচ্ছিল। তৎকালে, ইরানের সুপরিচিত ব্যবসায়ী ছিলেন হাবিব ইলঘানিয়ান। তার প্লাস্টিক কোম্পানির নামের পরই এই ভবনটির নাম প্লাসকো ভবন রাখা হয়। এটি আবাসিক এবং বাণিজ্যিক ভবন হিসেবে বেশি ব্যবহৃত হতো। তাছাড়া নিচতলায় ছিল বড় শপিং মল। এর ওপর তলায় ছিল একটি রেস্টুরেন্ট। তাছাড়া ভবনটিতে কিছু কাপড়ের দোকানও ছিল।
তৈরি হওয়ার পর এটিই ছিল ইরানের সবচেয়ে উঁচু ভবন। তাছাড়া এটি ছিল তখনকার মর্যাদাপূর্ণ ভবন। ভবনটি ১৯ জানুয়ারি ২০১৭ সালে অগ্নিকান্ডে ধ্বশে পড়ে।
আস্থা রাউত
আস্থা রাউত (आस्था राउत; জন্ম ৩০ এপ্রিল) হলেন একজন নেপালি সঙ্গীতশিল্পী। অ্যাডিকশন ২ অ্যালবামের সাল কো পাত টপরি ছিল তাঁর প্রথম জনপ্রিয়তা পাওয়া গান। ২০১৪ সালে তিনি হিটস এফএম সঙ্গীত সেরা নারীকণ্ঠ্য পুরস্কার পেয়েছিলেন। তাঁর দ্বিতীয় কাজ ছিল মায়া'স বার চলচ্চিত্রের মায়া য়ো মায়া (माया याे माया) গানটি।
মান্নারা চোপড়া
মান্নারা চোপড়া হান্ডা (জন্ম : ২৯ মার্চ, ১৯৯১) একজন ভারতীয় চলচ্চিত্র অভিনেত্রী এবং মডেল যিনি প্রধানত হিন্দি ও তেলুগু চলচ্চিত্রে কাজ করেন। তার সহকর্মী অভিনেত্রী কাকাত বোন প্রিয়াঙ্কা চোপড়া, পরিণীতি চোপড়া এবং মীরা চোপড়া। বলিউডে তার বিতর্কিত সিনেমা জিদ (২০১৪)
প্রাথমিক জীবন
মান্নারা চোপড়া হান্ডা ভারতের আম্বালা,হরিয়াণায় জন্মগ্রহণ করেন। যখন তিনি জন্মগ্রহণ করেন, তখন একজন পুরুষ চাচাতো ভাই ডাক নামটি "বার্বি" ( পুতুলের পরে) নামটি শুধুমাত্র ডাক নাম হিসাবে উল্লেখ করেছিলেন, কিন্তু তার মা এত নাম পছন্দ করেছিলেন যে সে তার আসল নাম হিসাবে রেখেছিল। পরবর্তীকালে তাকে তার বন্ধু ও পরিবারের দ্বারা মান্নারা নাম দেওয়া হয় ( গ্রীক ভাষায় যার মানে "কিছু আলোকিত")। মান্না‌রার মা জহরত ডিজাইনার এবং তার বাবা একজন আইনজীবী ।
কর্মজীবন
তিনি একটি মডেল হিসাবে তার কর্মজীবন শুরু করেন এবং ডাবুর আমলা চুল তেল, ইত্যাদি অনেক টিভি বিজ্ঞাপনে অংশগ্রহণ করেন । তিনি ফ্যাশন ডিজাইনার এবং সহকারী নৃত্যশিল্পী হিসাবেও কাজ করেছিলেন।২০১৪ সালে, তিনি তেলুগু চলচ্চিত্র 'প্রমা গীমা জাঁতা নাই' তে কাভারির মতো একটি গুরুত্বপূর্ণ ভূমিকা রাখেন।তিনি গান গাওয়ার জন্য থিম সং 'বস বাজা ছাহেয়ে' হাজির হন অমিত ত্রিবেদীর গানে। ২০১৬ সালে তিনি ভারত ইন্টারন্যাশনাল জ্যাজ ইভেন্টের আয়োজন করেছিলেন। ২০১৭ সালে তিনি তরুণ ডিজাইনার হার্শা নুতুকির জন্য ইন্ডিয়া রানওয়ে সপ্তাহে একটি শোস্টোপার হিসাবে অভিনয় করেছিলেন।
মাকারোনেশিয়া
মাকারোনেশিয়া (পর্তুগিজ ভাষায়: Macaronésia) ইউরোপ ও আফ্রিকার উপকূলের কাছে উত্তর আটলান্টিক মহাসাগরে অবস্থিত চারটি দ্বীপপুঞ্জের সমষ্টি। প্রতিটি দ্বীপপুঞ্জ বেশ কিছু আটলান্টিক মহাসাগরীয় দ্বীপের সমষ্টি, যেগুলি মহাসমুদ্র তলদেশ থেকে সমুদ্র সমতলের উপরে উত্থিত সামুদ্রিক পর্বতের শীর্ষ দ্বারা গঠিত হয়েছে। মাকারোনেশীয় দ্বীপগুলি তিনটি সার্বভৌম রাষ্ট্রের অধীন: পর্তুগাল, স্পেন, ও কাবু ভের্দি।
মাকারোনেশিয়া চারটি প্রধান দ্বীপপুঞ্জ নিয়ে গঠিত। উত্তর থেকে দক্ষিণ দিক বরাবর এগুলি হল:
রাজনৈতিকভাবে পর্তুগাল ও স্পেনের অধীনস্থ দ্বীপগুলি ইউরোপীয় ইউনিয়নের অন্তর্ভুক্ত। ভূগাঠনিকভাবে মাকারোনেশিয়ার দ্বীপগুলি আফ্রিকান মহাদেশীয় পাতের অংশবিশেষ, এমনকি আজোরেস দ্বীপপুঞ্জটিও আফ্রিকান পাত, ইউরেশীয় পাত ও উত্তর আমেরিকা মহাদেশীয় পাতের সংযোগস্থলে অবস্থিত।
মধুপুর কলেজ
মধুপুর কলেজ বাংলাদেশের টাঙ্গাইল জেলার মধুপুর উপজেলায় অবস্থিত একটি ডিগ্রি কলেজ। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের ডিগ্রি প্রদান করে।
মাকারোনেশিয়া
ইউরোপীয় ইউনিয়ন সংস্থাটি ইউরোপের অন্তর্ভুক্ত তিনটি দ্বীপপুঞ্জকে (কাবু ভের্দি ব্যতীত) একটি স্বতন্ত্র জীব-ভৌগোলিক অঞ্চল বা রাজ্যের অংশ হিসেবে বিবেচনা করে থাকে, যার নাম মাকারোনেশীয় জীব-ভৌগোলিক অঞ্চল।
মধুপুর কলেজ
অবস্থান
মধুপুর কলেজ মধুপুর উপজেলা জিরো পয়েন্ট থেকে ১ কিলোমিটার উত্তর দিকে এন৪০১ (মধুপুর-ময়মনসিংহ মহাসড়ক) সড়কের পাশে অবস্থিত।
মাকারোনেশিয়া
"মাকারোনেশিয়া" শব্দটি প্রাচীন গ্রিক পদগুচ্ছ "মাকারোন নেসোই" (μακάρων νῆσοι) থেকে এসেছে, যার অর্থ "সৌভাগ্যবানদের দ্বীপপুঞ্জ"। প্রাচীন গ্রিক ভূগোলবিদরা জিব্রাল্টার প্রণালীর পশ্চিমে অবস্থিত দ্বীপগুলিকে এই নাম দিয়েছিলেন।
টু-স্ট্রোক ডিজেল ইঞ্জিন
ডান|থাম্ব| নর্ডবার্গ টু-স্ট্রোক রেডিয়াল ডিজেল ইঞ্জিন যা ওকেচোবি লেকের [[পাম্পিং স্টেশন|পাম্পিং স্টেশনে ব্যবহৃত হয়েছিল]] একটি টু-স্ট্রোক ডিজেল ইঞ্জিন একটি ডিজেল ইঞ্জিন যা সাধারণত দুটি স্ট্রোক(এক ঘূর্ণন) এর মাধ্যমে একটি ইঞ্জিনের চারটি সাইকেল-গ্রহণ,কম্প্রেশন,দহন,অপসারণ করে থাকে। এটি 1899 সালে আবিষ্কার করেন।